**“Кыргыз Республикасынын Жарандык процесстик кодексине өзгөртүүлөрдү киргизүү жөнүндө”**

**Кыргыз Республикасынын Мыйзамынын долбооруна**

**САЛЫШТЫРМАЛУУ ТАБЛИЦА**

|  |  |
| --- | --- |
| **Кыргыз Республикасынын Жарандык процесстик кодекси** | |
| **Колдонулуудагы редакция** | **Сунушталган редакция** |
| 361-берене. Кассациялык даттанууну (сунуштаманы) кароонун тартиби  1. Кассациялык даттанууну (сунуштаманы) кароо ушул главада каралган алып салуулар жана толуктоолор менен ушул Кодекстин [III бөлүмүндөгү](file:///C:\Users\a.kasymalieva\AppData\Local\Temp\Toktom\df56678e-a263-4675-bee8-b5c434a18c12\document.htm#r3) эрежелер боюнча жүргүзүлөт.  2. Кыргыз Республикасынын Жогорку сотунда иштер үч судьядан турган сот курамдарында каралат.  3. Кассациялык инстанциядагы сотто ишти кароодо, эгерде сот тарабынан башкача тартип каралбаса, иш боюнча баяндама менен судья-баяндамачы, андан кийин даттануу (сунуштама) берген жактар жана ишке катышуучу башка жактар сөз сүйлөйт. Андан кийин сот сот актысын кабыл алуу үчүн кеңешүү бөлмөсүнө кетет.  (Абзац КР 2023-жылдын 11-апрелиндеги N 85 [Мыйзамына](toktom://db/178704) ылайык күчүн жоготту)  4. Ишти кароонун күнү, убактысы жана орду жөнүндө талаптагыдай түрдө кабарланган ишке катышуучу жактардын кассациялык инстанциядагы соттун жыйналышына келбегендиги ишти териштирүүгө тоскоол болбойт. Эгерде кассациялык инстанциядагы соттун пикири боюнча процесстин катышуучусунун келүүсү талап кылынса, ишти кароо кийинкиге калтырылышы мүмкүн.  (КР [2020-жылдын 11-апрелиндеги N 39](toktom://db/161875), [2023-жылдын 11-апрелиндеги N 85](toktom://db/178704) Мыйзамдарынын редакцияларына ылайык) | 361-берене. Кассациялык даттанууну (сунуштаманы) кароонун тартиби  1. Кассациялык даттанууну (сунуштаманы) кароо ушул главада каралган алып салуулар жана толуктоолор менен ушул Кодекстин [III бөлүмүндөгү](file:///C:\Users\a.kasymalieva\AppData\Local\Temp\Toktom\df56678e-a263-4675-bee8-b5c434a18c12\document.htm#r3) эрежелер боюнча жүргүзүлөт.  **Ушул статьянын 5-бөлүгүндө белгиленген иштер боюнча кассациялык даттанууну (сунуштаманы) кароо иш боюнча оозеки териштирүүнү жүргүзбөстөн ушул беренеде белгиленген өзгөчөлүктөр менен ушул бөлүмдүн эрежелерине ылайык жүргүзүлөт.**  2. Кыргыз Республикасынын Жогорку сотунда иштер үч судьядан турган сот курамдарында каралат.  3. Кассациялык инстанциядагы сотто ишти кароодо, эгерде сот тарабынан башкача тартип каралбаса, иш боюнча баяндама менен судья-баяндамачы, андан кийин даттануу (сунуштама) берген жактар жана ишке катышуучу башка жактар сөз сүйлөйт. Андан кийин сот сот актысын кабыл алуу үчүн кеңешүү бөлмөсүнө кетет.  (Абзац КР 2023-жылдын 11-апрелиндеги N 85 [Мыйзамына](toktom://db/178704) ылайык күчүн жоготту)  4. Ишти кароонун күнү, убактысы жана орду жөнүндө талаптагыдай түрдө кабарланган ишке катышуучу жактардын кассациялык инстанциядагы соттун жыйналышына келбегендиги ишти териштирүүгө тоскоол болбойт. Эгерде кассациялык инстанциядагы соттун пикири боюнча процесстин катышуучусунун келүүсү талап кылынса, ишти кароо кийинкиге калтырылышы мүмкүн.  (КР [2020-жылдын 11-апрелиндеги N 39](toktom://db/161875), [2023-жылдын 11-апрелиндеги N 85](toktom://db/178704) Мыйзамдарынын редакцияларына ылайык)  **5. Оозеки териштирүүнү жүргүзбөстөн кассациялык даттанууну (сунуштаманы) кароого тийиш иштер:**  **1) никени бузуу жөнүндө иштер боюнча;**  **2) алимент өндүрүү жана алименттин өлчөмүн өзгөртүү жөнүндө иштер боюнча;**  **3) өзгөчө өндүрүштө каралган иштер боюнча;**  **4) акча каражаттарын өндүрүү же мүлктү талап кылуу жөнүндө иштер боюнча, эгерде доонун баасы жүз миң сомдон ашпаса;**  **5) менчик укугун таануу жөнүндө иштер боюнча, эгерде доонун баасы жүз миң сомдон ашпаса;**  **6) турак жайдын ээсинин арызы боюнча жашаган жайынан чыгаруу жөнүндө иштер боюнча;**  **7) Жумушка кайра орноштуруу жана эмгек акыны өндүрүү жөнүндө иштер боюнча.**  **Кассациялык инстанциядагы сот биринчи жана (же) апелляциялык инстанциялардагы соттун аныктамаларына даттанууларды (сунуштамаларды) даттануу өндүрүшкө кабыл алынган күндөн тартып эки ай өткөндөн кийин карайт, ал жөнүндө ишке катышуучу жактарга кабарлайт. Бул мөөнөт даттанууга (сунуштамага) каршы пикирлерин сотко келтирүү үчүн ишке катышуучу жактарга берилет. Даттанууга (сунуштамага) карата каршы пикирдин жоктугу аны кароо үчүн тоскоолдук болуп саналбайт.** |

**Кыргыз Республикасынын**

**Жогорку сотунун**

**Төрагасы М.А.Сатыев**